— Калі ў школе гэты працэс можна нарміраваць, то ніхто не ведае, колькі часу вучань праводзіць за камп’ютарам дома. Дрэнна, калі бацькоўскі кантроль паслаблены. Я неяк сустракаўся з намеснікам міністра адукацыі Паўднёвай Карэі. У іх распрацаваны праект закона пра тое, каб камп’ютар школьнікаў пасля 12 гадзін ночы аўтаматычна блакіраваўся. Грамадства вымушана прымяняць такія меры, бо павялічваецца колькасць дзяцей з парушэннямі зроку, паставы. У міністэрстве прапрацоўваецца пытанне аб памяншэнні часу карыстання мабільнымі тэлефонамі падчас вучэбнага працэсу. Добрым прыкладам у гэтым плане можа быць вопыт “Зубраняці”, дзе падчас змены, як вядома, дзецям забараняецца карыстацца мабільнікамі, пры гэтым бацькі ў любы момант могуць пагаварыць з важатымі атрадаў і вырашыць пытанні, якія іх хвалююць, — паведаміў Аляксандр Іванавіч.